8. ΑΝΑΓΚ. ΝΟΜΟΣ υπ΄ αριθ. 995 της 14/17 Δεκ. 1937 (ΦΕΚ Α΄ 514) Περί αναδρομικής καταργήσεως του άρθρ. 5 του Νόμ. ΓΣΙΣΤ΄. Στρατιωτικά έργα εν γένει 36.Ζ.β.5-8 Άρθρον μόνον.-Η διάταξις του άρθρ. 5 του Νόμ. ΓΣΙΣΤ΄ (3916) της 30 Μαϊου 1907 “περί αναγκαστικής απαλλοτριώσεως αγροτικών ή αστικών κτημάτων προς ανέργεσιν Στρατιωτικών και Ναυτικών κτιρίων και οχυρωματικών εν γένει έργων”, ως ηρμηνεύθη δια του άρθρ. 1 του Νόμ. 4714 (1930), καταργείται αφ΄ ης ίσχυσεν, θεωρουμένη ως ουδέποτε υπάρξασα και ουδεμίαν παραγαγούσα εις βάρος του Δημοσίου επιζήμιον συνέπειαν, των περί ων αύτη Δ/των περί απαλλοτριώσεως ισχυόντων μέχρι της κατά τον 663 Α. Νόμον ανακλήσεώς των. Τελεσίδικοι, όμως, δικαστικαί αποφάσεις, εκδοθείσαι βάσει της καταργουμένης ήδη διατάξεως, διατηρούνται εν ισχύϊ. Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. Σελ. 523

[Source: greek_legal_code_raptarchis | Tokens: 802]